**Bestyrelsesmøde 6.aug 2013 hos Line**

1. **konstituering:** det tog sin tid at finde de sidste 2 bestyrelsesmedlemmer, da vi 3 gamle medlemmer – ingen nye meldte sig på gen.forsamlingen – helst havde set nogle fra Tørring øst deltage; det lykkedes ikke at finde nogen, hvorfor vi var taknemmelige for Kirsten og Anne Dorthes tilbud om at deltage i bestyrelsesarbejdet. Formand blev Kirsten, Kurt kasserer (inkl administration af kanonøgler), og de øvrige 3 meldte sig til forskellige opgaver.

*Oversigt*: Formand: Kirsten Lund, Tulstrupvej 16, kasserer: Kurt Myhlert, Selvejervej 4, Line Bruun, Selvejervej 6, Anne Dorthe Carlsson, Tulstrupvej 15, Nis Hauberg, Tulstrupvej 17

1. **Kommende arrangementer:**
* *Fredagsbar*: vi starter i september (d.27), og for at skabe kontinuitet i baren tilbød Anne Dorthe at være foreningens / landsbyens kromutter og forberede det i deres ene staldlænge; det er altså på *Tulstrupvej 15 hver sidste fredag i måneden kl. 16.30* – alle er velkomne, også ikke-medlemmer.
* *Fællesspisning*: Kirsten snakker med udvalgets forkvinde Johanne om mulige datoer.
* *Byfest*: det bliver d. 24. august – mht program, se husstandsomdelt papir. Og der er blevet snedkereret et nyt gulv til vores rummelige telt. HUSK TILMELDING, deadline søndag d. 11.aug.
* *1*. *søndag i advent:* d. 1-12 kl. 15 hygger vi os i Tørring midt med starten på julemåneden – julemand med godter, voksne + børn, juletræstænding og sang…
* *Kirkebesøg i Alling og Tulstrup kirke*? Kirsten undersøger, om præsten har lyst til, fx i forlængelse af en gudstjeneste og gerne i oktober, at vise rundt i 1 eller begge kirker og fortælle om deres sikkert lange historie og særlige interiør.
1. **Status mht til det nye fællesareal:**

Nis fortæller om det 3. svar fra SKAT mht skatteforholdene i forbindelse med Giselas og Nis´ foræring af jord til et fællesareal for landsbyen: det er nu afklaret, at jordstykket ikke kan tilskrives landsbyens beboerforening, hvis beskatning skal 0-stilles i forhold til både giver og modtager – modtageren skal være en grundejerforening, der jo iflg lov ikke kan opløses;

SKAT vil dog stadig se den konkrete udformning af en ny lokalplan for området, før de kan tage stilling til en skattemæssig 0-stilling. Til det formål vil Gisela og Nis snarest aftale et møde med Skanderborg kommune sammen med Selvejervejens grundforening for at få afklaret de sidste spørgsmål, så vi kan komme videre i processen; efter mødet vil bestyrelsen orientere via hjemmesiden om resultatet. Der kan altid rettes spørgsmål til bestyrelsen eller Hans Ravn, Selvejervej 6 eller Jacob Schjødt, Selvejervej 3 fra grundejerforeningen.

1. **Evt:** Nis opfordres til at få lagt St. Hans-taler på vores hjemmesider.

**Referent: Nis**

***Næste møde hos Kirsten: torsdag d. 3.okt. kl. 20***

(vi starter kl 19 hos Nis, hvor vi henter de to kanoer og lægger dem i vinterhi hos Kenn og Dorte)